stanford-oval/wikipedia huggingface dataset:
Almirante Williams (DDG 19)

| Almirante Williams |
| --- | --- |
 Almirante Williams

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  20. kesäkuuta 1956
Laskettu vesille:  5. toukokuuta 1958
Palveluskäyttöön:  26. maaliskuuta 1960
Poistui palveluskäytöstä:  upotettu maalilaivana 1998
Tekniset tiedot
Uppouma:  2 730 t (kuiva) 3 300 t (max)
Pituus:  122,5 m
Leveys:  13,1 m
Syväys:  4,0 m
Koneteho:  54000 bhp
Nopeus:  34,5 solmua
Miehistöä:  17 upseeria ja 249 miehistönjäsentä
Aseistus
Aseistus:  4 × 4"/L60 -tykkiä yksiputkisina asennuksina 6 × Bofors 40 mm/L60 -tykkiä yksiputkisina asennuksina 5 ×  21" (533 mm) torpedoputkea 2 × Squid-sukellusveneentorjuntaheitintä
Almirante Williams (runkonumero DDG 19) oli Chilen laivaston Almirante-luokan hävittäjä.
Valmistus

Alus tilattiin Vcikers Armstrongilta Barrow-in-Furnessista. Sen köli laskettiin 20. kesäkuuta 1956 ja alus laskettiin vesille 5. toukokuuta 1958. Alus valmistui 26. maaliskuuta 1960.
Palvelus

Aluksen kaksi 40 millimetrin Boforsia vaihdettiin kahteen Sea Cat -ilmatorjuntaohjusten laukaisualustaan Talcahuanossa 1964. Alus modernisoitiin Britteinsaarilla 1970-luvun alussa, jolloin torpedoputkien tilalle asennettiin Exocet MM38 -merimaaliohjukset ja samalla asennettiin kuusi 324 millimetrin sukellusveneentorjuntatorpedoiden laukaisuputkea.
Sy Sokona Diabaté

Sy Sokona Diabaté (s. 9. maaliskuuta 1931 Bamako) on malilainen kätilö ja poliitikko.
Sokona Diabaté syntyi grioottikastiin kuuluneeseen perheeseen. Hän kävi Bamakon metiisikoulun sekä opiskeli Terrasson de Fougères -lyseossa ja Koulikoron keskikoulussa. Diabaté valmistui kätilöksi Dakarin lääketieteellisestä koulusta vuonna 1950. Hän työskenteli sen jälkeen Gabonissa, Bougounissa, Katissa ja Bamakossa. Diabaté johti Gabriel Tourén sairaalan synnytysosastoa vuosina 1968–1980.
Diabaté osallistui ammattiyhdistystoimintaan ja toimi Malin ensimmäisenä naispuolisena ammattiyhdistyskouluttajana vuodesta 1968. Hän oli Sudanin liiton Bougounin naiskomitean jäsen ja Badalabougou-Séman kaupunginosan naiskomitean  pääsihteeri vuodesta 1970. Diabaté osallistui Malin naisliiton perustamiseen vuonna 1974 ja toimi sen sosiaalisasiain sihteerinä vuoteen 1980. Hän oli Malin kansan demokraattisen liiton paikalliskomitean ainoa naisjäsen ja Bamakon viidennen kunnan kansanedustaja vuosina 1979–1982. Diabatén lisäksi Malin kansalliskokouksessa oli tuolloin vain kaksi naisedustajaa, joista toinen oli Diarra Diagoussa Sidibé. Diabate on myös yksi perhesuunnittelujärjestö AMPPF:n ja naisjärjestö AFED:n perustajajäsen.
Strobe Talbott

Strobe Talbott
Strobe Talbott, oik. Nelson Strobridge Talbott III (s. 25. huhtikuuta 1946) on yhdysvaltalainen ulkopolitiikan kommentaattori ja analyytikko, joka on Venäjä-tuntija. Hän oli Bill Clintonin hallinnossa varaulkoministeri 1994–2001, ja sitä ennen hän teki pitkän uran toimittajana, 21 vuotta Time-lehdessä, jossa hän kirjoitti erityisesti Venäjästä. Hän oli vuosina 2002–2017 yhteiskunnallisen tutkimuslaitoksen Brookings Institutionin pääjohtaja.
Teokset (valikoima)

The Great Experiment: The Story of Ancient Empires, Modern States, and the Quest for a Global Nation (2008)
Engaging India: Diplomacy, Democracy, and the Bomb (2004)
The Russia Hand: A Memoir of Presidential Diplomacy (2002)
Master of the game : Paul Nitze and the Nuclear Peace (1989)
Deadly Gambits: The Reagan Administration & the Stalemate in Nuclear Arms Control (1984)
Aiheesta muualla

Strobe Talbott's Brookings Expert Page
Talbott lecture at Ditchley Foundation, July 2010 (Arkistoitu – Internet Archive)
Strobe Talbott Ylen haastattelussa
Sonata Arctican diskografia

| 0 | 1 | 2 |
| --- | --- | --- |
 Sonata Arctica Helmondissa, Alankomaissa huhtikuussa 2006.
Julkaisut
| ↙Studioalbumit | 10 |  |
| ↙Livealbumit | 3 |  |
| ↙Kokoelmat | 2 |  |
| ↙EP:t | 4 |  |
| ↙Singlet | 28 |  |
| ↙Videot | 2 |  |
| ↙Musiikkivideot | 15 |  |
Sonata Arctica (1996–) on julkaissut olemassa olonsa aikana kymmenen studioalbumia. Kolme ensimmäistä demonauhoitetta julkaistiin nimellä Tricky Beans, ja neljäs ja viimeinen demo nimellä Tricky Means. Minialbumi Orientation sekä kokoelma-albumi The End of This Chapter julkaistiin ainoastaan Japanissa.
Studioalbumit

Ecliptica (1999)
Silence (2001)
Winterheart’s Guild (2003)
Reckoning Night (2004)
Unia (2007)
The Days of Grays (2009)
Stones Grow Her Name (2012)
Pariah’s Child (2014)
Ecliptica – Revisited: 15th Anniversary Edition (2014)
The Ninth Hour (2016)
Talviyö (2019)
Acoustic Adventures – Volume One (2022)
Acoustic Adventures – Volume Two (2022)
Clear Cold Beyond (2024)
Livealbumit

Songs of Silence – Live in Tokyo (2002)
For the Sake of Revenge (2006)
Live in Finland (2011)
Kokoelmat

The End of This Chapter (2005)2
The Collection (2006)
EP:t

Successor (2000)
Orientation (2001)2
Takatalvi (2003)
Don’t Say a Word (2004)
Singlet

”UnOpened” (1999) 1
”Wolf & Raven” (2001) 1
”Last Drop Falls” (2001) 1
”Victoria’s Secret” (2003)1
”Broken” (2003)1
”Don’t Say a Word” (2004)
”Shamandalie” (2004)
”Replica 2006” (2006)
”Paid in Full” (2007)
”The Last Amazing Grays” (2009)
”Flag in the Ground” (2009, promo)
”I Have a Right” (2012)
”Shitload of Money” (2012)
”Alone in Heaven” (2013)
”The Wolves Die Young” (2014)
”Cloud Factory” (2014)
”Love” (2014)
”Kingdom for a Heart” (2014)
”Christmas Spirit” (2015)
”Closer to an Animal” (2016)
”Life” (2016)
”A Little Less Understanding” (2019)
”Cold” (2019)
”The Rest Of The Sun Belongs To Me” (2021)
”First in Line” (2023)
”A Monster Only You Can’t See” (2023)
”Dark Empath” (2024)
DVD:t

For the Sake of Revenge (2006)
Live in Finland (2011)
Musiikkivideot

”Wolf & Raven” (2001)
”Broken (live)” (2003)
”Don’t Say a Word” (2004)
”Paid in Full” (2007)
”Flag in the Ground” (2009)
”I Have a Right” (2012)
”Shitload of Money” (2012)
”Alone In Heaven” (2013)
”The Wolves Die Young” (2014)
”Love” (2014)
”I Can’t Dance” (2014)
”Closer to an Animal” (2016)
”Life” (2016)
”The Rest Of The Sun Belongs To Me” (2021)
”Dark Empath” (2024)
Demot

Agre Pamppers (1996) 3
Friend Till the End (1996) 3
PeaceMaker (1997) 3
FullMoon (1999) 4
1 Julkaistu ainoastaan Suomessa, 2 ainoastaan Japanissa. 

3 Julkaistu nimellä Tricky Beans, 4 nimellä Tricky Means.
Taitoluistelun maailmanmestaruuskilpailut 1912

Taitoluistelun maailmanmestaruuskilpailut 1912 olivat Sveitsin Davosissa ja Ison-Britannian Manchesterissa käydyt taitoluistelun maailmanmestaruuskilpailut, jotka kilpailtiin kahdessa vaiheessa. Naiset kilpailivat Davosissa 27.–28. tammikuuta. Miesten ja parien kilpailu käytiin 16.–17. helmikuuta Manchesterissa.
Kilpailijat

| Sija | Kilpailija | Maa | Pisteet | Sijaluku |
| --- | --- | --- | --- | --- |
| 1 | Fritz Kachler |  Itävalta |  | 8 |
| 2 | Werner Rittberger |  Saksa |  | 16 |
| 3 | Andor Szende |  Unkari |  | 18 |
| 4 | Harald Rooth |  Ruotsi |  | 28 |
| 5 | Arthur Cumming |  Yhdistynyt kuningaskunta |  | 36 |
| 6 | Dunbar Poole |  Ruotsi |  | 41 |
| Sija | Kilpailija | Maa | Pisteet | Sijaluku |
| --- | --- | --- | --- | --- |
| 1 | Opika von Méray Horváth |  Unkari |  | 7 |
| 2 | Dorothy Greenhough-Smith |  Yhdistynyt kuningaskunta |  | 14 |
| 3 | Phyllis Johnson |  Yhdistynyt kuningaskunta |  | 18 |
| 4 | Gwendolyn Lycett |  Yhdistynyt kuningaskunta |  | 18 |
| 5 | Grete Strasilla |  Saksa |  | 20 |
| 6 | Mizzi Wallenreiter |  Itävalta |  | 28 |
| 7 | Ludowika Jakobsson-Eilers |  Suomi |  | 35 |
| Sija | Kilpailija | Maa | Pisteet | Sijaluku |
| --- | --- | --- | --- | --- |
| 1 | Phyllis Johnson / James H. Johnson |  Yhdistynyt kuningaskunta | 54 | 8,5 |
| 2 | Ludowika Jakobsson-Eilers / Walter Jakobsson |  Suomi | 52,75 | 10 |
| 3 | Alexia Bryn-Schøien / Yngvar Bryn |  Norja | 50 | 14 |
| 4 | Hedwig Winzer / Hugo Winzer |  Saksa |  | 20 |
| 5 | Anita del Monte / Louis Magnus |  Ranska |  | 25.5 |
| 6 | Enid Harrison / Basil Williams |  Yhdistynyt kuningaskunta |  | 29 |
| 7 | Mrs. Arthur Sadogan / Arthur Cumming |  Yhdistynyt kuningaskunta |  | 36 |
| 8 | Louise Lovett / Ernest Worsley |  Yhdistynyt kuningaskunta |  | 37 |
Taitoluistelun maailmanmestaruuskilpailut 1913

Taitoluistelun maailmanmestaruuskilpailut 1913 olivat Itävalta-Unkarin Wienissä ja Ruotsin Tukholmassa käydyt taitoluistelun maailmanmestaruuskilpailut, jotka kilpailtiin kahdessa vaiheessa. Miehet kilpailivat Wienissä 23. helmikuuta. Naisten ja parien kilpailu käytiin 10.–11. helmikuuta Tukholmassa Pohjoismaisten kisojen yhteydessä.
Kilpailijat

| Sija | Luistelija | Maa | #1 | #2 | #3 | #4 | #5 | Sijat |
| --- | --- | --- | --- | --- | --- | --- | --- | --- |
| 1 | Fritz Kachler |  Itävalta | 1 496,75 | 1 471,50 | 1 472,75 | 1 463,50 | 1 447,00 | 5 470,30 |
| 2 | Willy Böckl |  Itävalta | 2 486,25 | 2 461,50 | 3 426,00 | 4 435,00 | 3 406,00 | 14 442,95 |
| 3 | Andor Szende |  Unkari | 5 478,25 | 3 452,00 | 2 448,75 | 2 446,00 | 4 401,50 | 16 445,30 |
| 4 | Ivan Malinin |  Venäjä | 3 483,25 | 5 447,25 | 5 418,50 | 7 402,00 | 2 410,50 | 22 432,40 |
| 5 | Ernst Oppacher |  Itävalta | 4 478,75 | 4 449,75 | 4 425,00 | 5 432,25 | 6 398,50 | 23 436,85 |
| 6 | Harald Rooth |  Ruotsi | 6 448,75 | 6 434,50 | 7 407,75 | 3 442,00 | 7 394,00 | 29 425,40 |
| 7 | Werner Rittberger |  Saksa | 7 433,25 | 7 428,75 | 6 414,50 | 6 408,00 | 5 401,00 | 31 417,10 |
| 8 | Paul Metzner |  Saksa | 8 406,00 | 8 422,00 | 8 375,25 | 8 384,25 | 8 349,50 | 40 387,40 |
Kilpailun tuomaristo: Eduard Engelmann (Wien), Ludwig Fänner (Wien), Dr. Minnich (Budapest), Otto Petersen (Tukholma), Dr. P. von Weryho (Varsova).
| Sija | Kilpailija | Maa | Pisteet | Sijaluku |
| --- | --- | --- | --- | --- |
| 1 | Opika von Méray Horváth |  Unkari | 249,95 | 5 |
| 2 | Phyllis Johnson |  Yhdistynyt kuningaskunta | 228,6 | 17 |
| 3 | Svea Norén |  Ruotsi | 224,5 | 17 |
| 4 | Grete Strasilla |  Saksa | 221,335 | 20 |
| 5 | Anna Lisa Allardt |  Suomi | 224,05 | 21 |
| 6 | Magda Mauroy |  Ruotsi |  | 28 |
| 7 | Thea Frenssen |  Saksa |  | 32 |
| 8 | Ursula Blackwood |  Yhdistynyt kuningaskunta |  | 40 |

| Sija | Kilpailija | Maa | Pisteet | Sijaluku |
| --- | --- | --- | --- | --- |
| 1 | Helene Engelmann / Karl Mejstrik |  Itävalta | 57,5 | 9 |
| 2 | Ludowika Jakobsson-Eilers / Walter Jakobsson |  Suomi | 57,0 | 9.5 |
| 3 | Christa von Szabo / Leo Horwitz |  Itävalta | 55,75 | 11.5 |
| 4 | Alexia Bryn-Schøien / Yngvar Bryn |  Norja |  | 23 |
| 5 | Elly Svensson / Per Thorén |  Ruotsi |  | 24.5 |
| 6 | Helfrid Palm / Agard Palm |  Ruotsi |  | 30 |
| 7 | Mrs. Arthur Cadogan / Arthur Cumming |  Yhdistynyt kuningaskunta |  | 32.5 |
Suomen Vanhempainliitto

Suomen Vanhempainliitto on valtakunnallinen vanhempien osallisuuden ja kasvatusyhteistyön asiantuntija sekä varhaiskasvatuksen, perusopetuksen ja toisen asteen oppilaitosten yhteydessä toimivien vanhempainyhdistysten yhteistyöjärjestö. Suomen Vanhempainliitto on poliittisesti ja uskonnollisesti sitoutumaton. Liiton toimintaa tukevat muun muassa Veikkaus, Opetushallitus sekä opetus- ja kulttuuriministeriö. Vanhempainyhdistystoiminta tukee kodin ja päiväkodin/koulun/oppilaitoksen yhteistyötä, edistää lasten ja nuorten hyvinvointia, oppimista ja kasvua. Suomen Vanhempainliittoon kuuluu noin 1 300 Patentti- ja rekisterihallituksen rekisteröimää vanhempainyhdistystä ympäri Suomen. Liiton toimisto sijaitsee Helsingissä. Liitolla on 16 työntekijää.
Suomen Vanhempainliitto on SOSTEn jäsenjärjestö.
Suomen Vanhempainliitto sai vuonna 2017 Väestöliiton myöntämän Perheystävällinen työpaikka -sertifikaatin.
Toiminta

Suomen Vanhempainliiton kohderyhmiä ovat vanhemmat, vanhempaintoimijat, opetus- ja kasvatusalan ammattilaiset sekä päätöksen tekijät.
Suomen Vanhempainliitto auttaa vanhempia vanhempainyhdistyksen perustamisessa, tuottaa materiaalia ja järjestää seminaareja ja koulutustilaisuuksia toiminnan tueksi.
Vanhempainliitto osallistuu aktiivisesti kasvatus- ja koulutuspoliittiseen keskusteluun, ja tekee yhteistyötä alan ammattilaisten sekä muiden lapsi- ja perhejärjestöjen kanssa.
Vanhempainiitto laatii lausuntoja, kannanottoja, tiedotteita ja aloitteita kasvatukseen, koulutukseen, vanhemmuuteen sekä lasten ja nuorten hyvinvointiin liittyvissä asioissa. Vanhempainliittoa kuullaan säännöllisesti eduskunnassa ja eri ministeriöissä.
Vanhempainliitto on käynnistänyt ja on mukana suunnittelemassa ja toteuttamassa valtakunnallista Kodin ja Koulun Päivää. Päivän tarkoitus on vahvistaa aikuisten yhteistyötä lapsen kasvun ja oppimisen tukemisessa.
Suomen Vanhempainliitto jakaa Arjen Valo -palkintoa. Palkinto jaettiin ensimmäistä kertaa vuonna 2010 nimellä Arjen Kasvatusteko.
Vanhempainliitto kartoittaa säännöllisesti päiväkoti-ikäisten lasten sekä peruskoululaisten vanhempien näkemyksiä koulu hyvinvoinnista. Vanhempien barometri ja Päiväkotibarometri tehdään sähköisellä kyselymenetelmällä. Barometrien avulla liitto on mukana kehittämässä varhaiskasvatusta, perusopetusta, vanhempien osallisuutta sekä lasten, perheiden ja päiväkoti- ja kouluyhteisöjen hyvinvointia.
Suomen Vanhempainliitto teki vuonna 2012 yhdessä sisarjärjestönsä Hem och Skola i Finland rf:n kanssa kansalaisaloitteen Energiajuomat K–16, jonka tarkoituksena oli kieltää energiajuomien myyminen alle 16-vuotiaille lapsille. Aloite keräsi yli 30 000 nimeä, mutta se ei riittänyt kansalaisaloitteen viemiseksi eduskuntaan. Kampanjan aikana järjestöjen toiminnanjohtajat allekirjoittivat Suomen ensimmäisen sähköisen kannatusilmoituksen.
Historia

Suomen Vanhempainliitto perustettiin vuonna 1907 nimellä Kotikasvatus-Yhdistys. Yhdistyksen perustajana pidetään kansakouluntarkastaja Kaarlo Kerkkosta. Aluksi yhdistyksen tarkoituksena oli tukea kotien harjoittamaa kasvatustyötä. Työtä riittikin erityisesti maaseudulla, jossa yhdistyksen puhujat kiersivät esitelmöimässä tuhatpäisille kuulijajoukoille.
Kotikasvatusyhdistyksen taival oli aluksi takkuinen, ja vuonna 1911 yhdistystä oltiin jo lopettamassa. Uusi innostus kuitenkin syttyi ja yhdeksi toiminnan aktiivisimmaksi johtohahmoksi nousi kansakoulun opettaja Vilho Reima, joka kiersi väsymättä Suomea puhumassa kymmenille tuhansille kuulijoille. Reima myös kirjoitti lukuisia kasvatusaiheisia teoksia. Reiman ansioksi voidaan lukea myös äitienpäivän rantautuminen Suomeen vuonna 1918. Vuonna 1912 alkoi yhdistyksen nousu merkittäväksi yhteiskunnalliseksi järjestöksi. 
Vuodesta 1920 yhdistys julkaisi Koti-lehteä, joka oli yksi laajalevikkisimmistä aikakauslehdistä Suomessa[lähde? ]. Lehdessä käsiteltiin kasvatukseen ja kodinhoitoon liittyviä teemoja ja julkaistiin asiantuntijoiden kirjoituksia, muiden mukana lastenlääkäri Arvo Ylpön artikkelit. Viimeinen Koti-lehti julkaistiin vuonna 1964. Myöhemmin Suomen Vanhempainliitto on julkaissut lehtiä nimillä Vanhempien Sanomat sekä Koti ja Koulu.
Liiton puheenjohtajat ja sihteerit/toiminnanjohtajat

Liiton hallituksen muodostaa johtokunta, johon kuuluu puheenjohtaja ja kymmenen muuta jäsentä. Liiton toimintaa ja toimiston työskentelyä johtaa toiminnanjohtaja.
Liiton puheenjohtajat ja sihteerit/toiminnanjohtajat > Puheenjohtajat

Maria Furuhjelm 1907–1909
K. V. Hurmerinta 1909–1923
Hannes Laasonen 1923–1929
K. V. Hurmerinta 1929–1941
Kaarlo Hyrske 1942–1949
Aarre Lauha 1949–1955
Samuli Apajalahti 1955–1973
Jorma Waronen 1974–1978
Aulis Lintunen 1979–1984
Eero Salminen 1985
Matti Rautio 1986–1987
Sirkku Karo 1988–1989
Lars Rosenberg 1990–1993
Antti Rantanen 1993–1995
Kalle Justander 1995–1998
Hannele Niemi 1998–2001
Anna-Ester Liimatainen-Lamberg 2001–2003
Sari Sarkomaa 2004–2005
Jarmo Leppiniemi 2006–2009
Niina Junttila 2010–2011
Arja Lanki 2012–2013
Susanna Saranlinna 2013–2014
Mika Jokinen 2015–2016
Johanna Laisaari 2017–
Liiton puheenjohtajat ja sihteerit/toiminnanjohtajat > Sihteerit/Toiminnanjohtajat

Kaarlo Kerkkonen 1908–1909
Hannes Leiviskä 1909–1911
Vilho Reima 1911–1933 (jatkoi edelleen johtokunnan kokousten sihteerinä)
Väinö Hotti 1946
Antero Juntumaa 1947–1948
Ilmari Soisalon-Soininen 1948
Pekka Raittila 1949
Armas Loiri 1949–1957
Paavo G. Waris 1957–1958
Lauri Heikkilä 1958–1962
Jorma Waronen 1962–1965
Tuula Leppälä 1975–1978
Anja Lehtijärvi 1978–2002
Pirjo Somerkivi 2002–2010
Tuomas Kurttila 2010–2014
Ulla Siimes 2014–2021
Saija Ohtonen-Jones 2021–
AlphaTauri AT01

| AlphaTauri AT01 |
| --- | --- |

Talli:   AlphaTauri
Suunnittelija(t):  Jody Egginton
Kuljettajat:  10.  Pierre Gasly 26.  Daniil Kvjat
Teknisiä tietoja
Renkaat:  P Pirelli
Moottori:  Honda
Kilpailuhistoria
Debyytti:   Itävallan GP 2020
Kilpailuja:  17
Voittoja:  1
Paalupaikkoja:  0
Nopeimpia kierroksia:  0
Palkintosijoja:  1
MM-pisteitä:  107
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2020
AlphaTauri AT01 on Formula 1 -talli AlphaTaurin käyttämä auto kaudella 2020. Autolla kilpailevat Pierre Gasly ja Daniil Kvjat.
Kaudeksi 2021 suunniteltu uusien sääntöjen käyttöönotto siirrettiin koronaviruspandemian vuoksi kaudelle 2022, mistä johtuen kauden 2020 autoja käytetään myös kaudella 2021. Kauden 2021 auto AT02 julkistettiin 19. helmikuuta 2021 ja muutamaa päivää myöhemmin mainoskuvausajot suoritettiin Imolassa.
Suunnittelu

AT01:n suunnittelua johti AlphaTaurin tekninen johtaja Jody Egginton. Koska Formula 1 -sarjan säännöt eivät juuri muuttuneet, AT01 pohjautuu pitkälti Toro Rosso -nimen alla kilpailleeseen edeltäjäänsä, STR14:ään. Koska AlphaTauri on Red Bull Racingin sisartalli, AT01:ssä on muun muassa sama vaihdelaatikko, hydrauliikkajärjestelmä ja etujousitus kuin RB16:ssa. Auton takapää puolestaan on peräisin kaudella 2019 käytetystä RB15:stä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2020 | AlphaTauri | Honda | P |  | AUS | AUT | STY | HUN | GBR | ANI | ESP | BEL | ITA | TUS | RUS | EIF | POR | EMI | TUR | BHR | SKR | ABU | 107 | 7. |
| 2020 | AlphaTauri | Honda | P |  Pierre Gasly | C | 7 | 15 | Kesk. | 7 | 11 | 9 | 8 | 1 | Kesk. | 9 | 6 | 5 | Kesk. | 13 | 6 | 11 | 8 | 107 | 7. |
| 2020 | AlphaTauri | Honda | P |  Daniil Kvjat | C | 12† | 10 | 12 | Kesk. | 10 | 12 | 11 | 9 | 7 | 8 | 15 | 19 | 4 | 12 | 11 | 7 | 11 | 107 | 7. |
Aiheesta muualla

Kuvia tai muita tiedostoja aiheesta AlphaTauri AT01 Wikimedia Commonsissa
Sy (Mali)

| Sy |
| --- | --- |
 Sy
 Koordinaatit: 13°36′2″N, 4°58′35″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  12 600
Infobox OKVirheellinen NIMI-arvo: 
Sy on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen ja Nigerin välisellä tasangolla 35 kilometriä Sanista pohjoiseen. Kunnassa on 12 600 ja kylässä 4 000 asukasta (vuonna 2009).
Syn kunta rajoittuu idässä Sanin piirin Ouolonin, etelässä Sanin ja Niasson, lännessä Siadougoun ja pohjoisessa Macinan piirin Folomanan ja Sanan kuntiin. Alue on pinnamuodostukseltaan tasankoa. Etelärajalla virtaa Banijoki. Kasvillisuus on kuivuudesta kärsivää metsä- ja pensassasvannia.
Kuntaan kuuluu 11 kylää. Asukkaat ovat etupäässä bambaroita. Lisäksi on soninkeja ja fulbeja. Yleisin kieli on bambara.
Syn kautta kulkee Sanista Djennéen ja Macinaan johtava maapohjainen tie. Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, fonio ja riisi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat, vuohet, vetojuhtina käytettävät hevoset ja aasit sekä siipikarja. Syssä, Nassambarassa ja Worontonassa pidetään viikoittaiset markkinat. Nuoriso hakeutuu ansiotöihin kaupunkeihin.
Kunnassa toimii kolme julkista alakoulua, kolme kyläkoulua, yläkoulu, neljä koraanikoulua, kaksi lukutaitokeskusta sekä koulutus- ja kehittämiskeskus. Syssä on terveyskeskus, synnytyslaitos ja lääkevarasto. Vesihuolto käsittää perinteisiä ja nykyaikaisia kaivoja sekä seitsemän käsikäyttöistä porakaivoa.
Suoraruiskutus

BMW:n moottori, jossa on suoraruiskutusjärjestelmä
Suoraruiskutus (myös suorasuihkutus) on polttoaineen ruiskutusjärjestelmä, jossa polttoaine annostellaan suuttimilla suoraan palotilaan. Järjestelmä on hyvin yleinen dieselmoottoreissa, mutta se on myös yleistynyt 2000-luvulla bensiinimoottoreissa. Polttoaineen syötöstä suuttimiin voi huolehtia joko erillinen jakajapumppu sylinterikohtaisine polttoaineputkineen, sylinterikohtaiset pumppusuuttimet tai yhteispaineruiskutus.
Suoraruiskutuksen sijasta polttomoottorissa saattaa olla imukanavaan tai dieselmoottorissa kammioon ruiskuttava perinteisempi ruiskutusjärjestelmä. Vanhemmissa ottomoottoreissa ennen ruiskutusjärjestelmien yleistymistä polttoaineen syötöstä huolehti kaasutin.
Suoraruiskutusjärjestelmiä

GDI on Mitsubishin kehittämä bensiinimoottori.
DI-D on Mitsubishin kehittämä dieselmoottori.
D4 on Toyotan suoraruiskutusjärjestelmä.
TSI ja FSI ovat Volkswagenin suoraruiskutteisia bensiinimoottoreita.
TDI on Volkswagenin suoraruiskutteinen dieselmoottori.
DISI (Direct Injection Spark Ignition) on Mazdan käyttämä lyhenne, joka tarkoittaa suoraruiskutusta ja suorasytytystä.
CDI on Mercedes-Benzin kehittämä dieselmoottori.
SIDI (Spark Ignition Direct Injection) on Opelin suoraruiskutus ja suorasytytys bensiinimoottoreissa.
Sveitsin keskuspankki

| Sveitsin keskuspankki (SNB)  saks>  Schweizerische Nationalbank  ransk. Banque nationale suisse  ital. Banca nazionale svizzera  retoromaaniksi Banca naziunala svizra  engl. Swiss National Bank |
| --- | --- |

Yritysmuoto:  julkisoikeudellinen yhteisö (saks. Institut des öffentlichen Rechts)
Perustettu:  1906
Perustaja:  Sveitsin valaliitto
Toimitusjohtaja:  Thomas Jordan
Kotipaikka:  Bern ja Zürich, Sveitsi
Henkilöstö:  900
Omistaja:  kantonit ym. 55 %  yksityiset henkilöt 45 % Sveitsin pörssi, osake: SNBN
Kotisivu:  www.snb.ch
Infobox OKVirheellinen NIMI-arvo: 
Sveitsin keskuspankki (saks. Schweizerische Nationalbank, SNB, ransk. Banque nationale suisse, ital. Banca nazionale svizzera, retoromaaniksi Banca naziunala svizra, engl. Swiss National Bank) on Sveitsin valtiollinen pankki. Se perustettiin vuonna 1906, ja pankin toiminta alkoi vuonna 1907. Pankin pääkonttorit ovat Bernissä ja Zürichissä. Pankilla on haarakonttorit Baselissa, Genevessä, Lausannessa, Luzernissa, Luganossa ja St. Gallenissa. Lisäksi keskuspankin tehtäviä hoitaa 14 kantoninpankkia.
Pankin tehtävät

Keskuspankin velvollisuutena on lain mukaan maan rahapolitiikan hoitaminen maan edun mukaisesti. Pankki varmistaa hintavakauden ottaen huomioon taloudellisen kehityksen. Pankin tehtäviä ovat:
Pankki huolehtii frangimarkkinoista ja sen likviditeetistä.
Se varmistaa käteisrahahuollon.
Se takaa maksujärjestelmän toimivuuden.
Pankki huolehtii maan valuuttavarannoista.
Pankki edistää pankkijärjestelmän vakautta.
Frangin vakauttaminen

Pitääkseen frangin arvon vakaana pankki toimii aktiivisesti ulkomaisilla osake-, velkakirja- ja valuuttamarkkinoilla. Pankki ei ole perinteinen pääomasijoittaja vaan vakautustarkoituksessa, frangin arvostuksen muutoksista riippuen SNB myy tai ostaa omaisuuttaan isoja määriä. Periaatteesta johtuen Sveitsin keskuspankki tekee toisinaan valtavia voittoja, mutta myös isoja tappioita: vuonna 2016 voitto oli 25 miljardia dollaria, seuraavana vuonna 54 mrd. Sfr, mutta vuonna 2018 pankin tappiot olivat 14 mrd. Sfr.
Pankin omistukset Suomessa

Sveitsin keskuspankki omistaa suomalaisia yhtiöitä, muun muassa UPM:ää (0,47 %, 28.2.2019)  ja Metsoa (0,3 %, 28.2.2019) .
Pääkonttorit

Bernin-pääkonttori Bundeshausplatzilla.
Zürichin-pääkonttori Lindenhofin kaupunginosassa.